Skömm þings og þjóðar er mikil

Dagurinn í dag, 28. september 2010, mun lifa í sögunni sem dagurinn sem Alþingi lagðist lægst í meira en þúsund ára sögu sinni. Dagurinn sem pólitísk hrossakaup réðu því að fyrrverandi forsætisráðherra þjóðarinnar var stefnt fyrir Landsdóm án sérstakrar rannsóknar og að hafa fengið að taka til varna, áður en ákæra var gefin út.

Þór Sari, sem þó var einn kæruliðanna, kallaði það sem fram fór á Alþingi pólítískan hráskinnaleik og ætti vitnisburður manns úr innsta hring kæruliðanna að vera fullkomlega marktækur.

Í dag er skömm þjóðarinnar og þingsins mikil og sérstaklega þeirra þingmanna, sem hráskinnaleikinn léku.

Fyrri ummæli:
Skömmin er vissulega fyrir hendi, en hún felst þá öðru fremur í því að 3 menningarnir Árni Ingibjörg og Björgvin skuli sleppa.

Er eitthvað við Alþingi sem ekki er skammarlegt? Þessi stofnun hefur verið pólitískur skrípaleikur frá því ég man eftir mér. Þeir sem hafa stjórnað landinu sl. tvo áratugi eru eiginhagsmunapotarar og efnahagslegir óvitar og bera 100% ábyrgð á því að koma okkur í þá stöðu sem við erum í í dag. Og sjáið hvað þeir hafa fært okkur... snarbrjálaða kommúnista í ríkisstjórn, þannig að ekki fer landið batnandi.

||

Sjá hvernig Samfylkingin dregur svo fólkið í dilka eftir pólitík minnir helst á hreinsanir Stalíns hér á árum áður.

Ummæli:
En jú til að halda því til haga, þá er ekkert athugavert við að ákæra Geir. Það hefði að sjálfsögðu átt að ákæra þau öll fjögur, ásamt Jóhönnu og Össur.

Rökin eru einföld og það er best að nota einfalt samlíkingarmál til að útskýra það.

Fyrri ríkisstjórn tók við sökkvandi skipi, hún hafði allar upplýsingar um að það væri hriplekt, ryðgað og væri allskostar ósiglandi. En hvað gerði hún með Geir í broddi fylkingar? Jú hún ákvað að halda áfram siglingunni í stað þess að gera minnstu tilraun til að fara með dallinn í slipp og reyna að láta lappa aðeins upp á hann.

Athafnaleysi þeirra hefur kostað þúsundir fjölskyldna heimili sín, aleigu eða eitthvað þaðan af verra, eins og líf þeirra sem hafa fyrirfarið sér. Það er því engin, nákvæmlega engin vorkunn að skipstjóri hrunastjórnarinnar sé dreginn fyrir Landsdóm.

Fleiri mætir menn og konur eiga þó skilið af hljóta sömu örlög en vegna fáránlega stutts fyrningarfrests og flokkspólitískra heigulshátta verður svo ekki.

Verkefni: Hvatning
Merking: Engin hvatning